Seksi tapahtui molempien osapuolien suostumuksella, mutta nainen ei tiennyt kokaiinista.

Andreas Niederbichler on tunnettu plastiikka- ja käsikirurgi. AMEOS KLINIKUM

Saksalainen plastiikka- ja käsikirurgi Andreas Niederbichler, 42, harrasti suuseksiä naisystävänsä Yvonne M:n kanssa asunnollaan tämän vuoden helmikuussa.

Nainen menetti tajuntansa ja hänet kiidätettiin sairaalaan, missä hän myöhemmin menehtyi kokaiinin yliannostukseen, kirjoittaa Bild.

Niederbichler on ollut pidätettynä huhtikuusta alkaen. Häntä syytetään kuolemantuottamuksesta.

Syyttäjän mukaan Niederbichler oli ennen suuseksiä hieronut penikseensä kokaiinia, josta hänen 37-vuotias kampaajana työskentelevä naisystävänsä ei tiennyt.

Bildin mukaan surmansa saaneen naisen isä kertoo, että Yvonne M. oli Niederbichlerin potilas ja tohtori oli tehnyt hänelle kaksi leikkausta jännetulehdyksen vuoksi.

- Hän lupasi parantaa tyttäremme ja nyt tytär on kuollut, sanoi isä Bildille.

Niederbichler työskenteli Halberstadtissa entisen Itä-Saksan alueella.

Tehnyt saman aiemminkin

Niederbichler työskenteli sairaalassa Halberstadtissa. Paikallisten tiedotusvälineiden mukaan hänen uskotaan laittaneen kokaiinia penikseensä jo aikaisemmin ainakin kahden eri naisen kanssa.

Kumpikaan heistä ei kuollut, mutta Bildin mukaan naiset olivat kertoneet tunteneensa olonsa oudoksi seksisession jälkeen.

Myös syyttäjä vahvisti asian.

- Tähän mennessä kuulemanne uhrit ovat kertoneet olleensa huonovointisia tapaamisen jälkeen. Heissä oli merkkejä huumeiden saamisesta, kertoi syyttäjä.